11.10.2005 Den Europæiske Unions Tidende L 266/57 (Retsakter, hvis offentliggørelse ikke er obligatorisk) RÅDET RÅDETS BESLUTNING af 28. juli 2005 om et uforholdsmæssigt stort underskud i Italien (2005/694/EF) RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 104, stk. 6, under henvisning til henstilling fra Kommissionen, under henvisning til Italiens bemærkninger, og ud fra følgende betragtninger: (1) 2 Medlemsstaterne skal undgå uforholdsmæssigt store offentlige underskud, jf. traktatens artikel 104. Stabilitets- og vækstpagten er baseret på målsætningen om sunde offentlige finanser som et middel til at styrke forudsætningerne for prisstabilitet og en stærk og vedblivende vækst, som fører til øget beskæftigelse. Det fastsættes i proceduren i forbindelse med uforholds- mæssigt store underskud efter traktatens artikel 104, at der træffes en beslutning om, hvorvidt der foreligger et uforholdsmæssigt stort underskud. Protokollen om proceduren i forbindelse med uforholdsmæssigt store underskud, der er knyttet som bilag til traktaten, inde- holder yderligere bestemmelser om gennemførelsen af proceduren i forbindelse med uforholdsmæssigt store underskud. Rådets forordning (EF) nr. 3605/93 (!) inde- holder detaljerede regler og definitioner med henblik på anvendelsen af bestemmelserne i denne protokol. Traktatens artikel 104, stk. 5, fastsætter, at Kommissi- onen skal afgive en udtalelse til Rådet, hvis den finder, at der er eller kan opstå et uforholdsmæssigt stort under- skud i en medlemsstat. Kommissionen afgav en sådan udtalelse om Italien til Rådet den 29. juni 2005. Med henvisning til sin egen rapport udarbejdet i henhold til (1) EFT L 332 af 31.12.1993, s. 7. Senest ændret ved Kommissionens forordning (EF) nr. 351/2002 (EFT L 55 af 26.2.2002, s. 23). traktatens artikel 104, stk. 3, og Det Økonomiske og Finansielle Udvalgs udtalelse i henhold til traktatens artikel 104, stk. 4, konkluderede Kommissionen, at der foreligger et uforholdsmæssigt stort underskud i Italien. Ved afgivelsen af sin vurdering har Kommissionen taget hensyn til Økofin-Rådets rapport til Det Europæiske Råd om en bedre gennemførelse af stabilitets- og vækst- pagten, der blev godkendt af sidstnævnte den 22. marts 2005. Traktatens artikel 104, stk. 6, fastsætter, at Rådet skal tage hensyn til de bemærkninger, som den pågældende medlemsstat måtte ønske at fremsætte, inden det efter en generel vurdering fastslår, om der foreligger et uforholds- mæssigt stort underskud. Den generelle vurdering fører til følgende konklusioner: I henhold til de hidtidige tal for 2003 og 2004 lå under- skudskvoten over, men tæt på referenceværdien på 3 % af BNP i begge år. Overskridelsen af referenceværdien på 3% i 2003 og 2004 skyldtes ikke usædvanlige begiven- heder uden for de italienske myndigheders kontrol eller et alvorligt økonomisk tilbageslag i stabilitets- og vækst- pagtens forstand. Den økonomiske vækst har de sidste tre år været positiv, men lav (0,4%, 0,3% og 1,2% i henholdsvis 2002, 2003 og 2004). Outputgabet skønnes at være vendt fra 2,1 % af det potentielle BNP i 2001 til — 1,3 % af det potentielle BNP i 2004. Situationen med langsom vækst i 2003 og 2004 kan som sådan ikke betragtes som exceptionel i traktatens og stabilitets- og vækstpagtens forstand. Overskridelsen af referenceværdien kan ikke betegnes som midlertidig, eftersom underskuddet, efter at have overskredet referenceværdien i 2003 og 2004 (men som dog fortsat ligger tæt på), ifølge Kommissionens beregninger også forventes at overskride de 3 % i 2005 og 2006 med et godt stykke, hvis der tages udgangs- punkt i standardformodningen om uændrede politikker. Dette peger i retning af, at traktatens krav til det offent- lige underskud ikke er opfyldt.